's Sidboarische kennt koa r-Vokalisiaring, si is ower decht in d' Stoudtmundortn am Vurdringa. Nåch Vokaln werscht l do nid vokalisiascht, ois Vurstufm ower e und i vur l grundescht (z. Bsp. Mülch). In d' Städ is d' l-Vokalisiaring im Vurruckn (sogor bai d' Aingnom' wia z. Bsp. Höga fir Hochdaitsch: Helga). Waiderschts unterschain oanige sidboarische Mundortn Storche- und Schwochlaute, wia in Dåch neem Tåg, 's oide k is in Kärntn und in Toaen vo Tiaroi und 'm Lond Soizburg lautvaschom zua kʰ (Affrikatum), wia z. Bsp. in Kʰlea (fir Hochdaitsch: Klee). De Affrikatt steind a Fonem dor (vaglaich 's Minimalpoar rukn/rukʰn)